ວັນທີ 13 ພະຈິກນີ້, ທ່ານສີຈິ້ນຜິງ ເລຂາທິການໃຫຍ່ຄະນະກຳມະການສູນກາງພັກກອມມູນິດຈີນ ປະທານປະເທດຈີນໄດ້ເດີນທາງເຖິງນະຄອນຫຼວງວຽງຈັນ ແລະເລີ່ມຢ້ຽມຢາມ ສປປ ລາວທາງລັດຖະກິດ.
ເວລາ 15 ໂມງຂອງວັນດັ່ງກ່າວ, ທ່ານສີຈິ້ນຜິງເດີນທາງເຖິງສະໜາມບິນສາກົນວັດໄຕນະຄອນຫຼວງວຽງຈັນ ດ້ວຍຍົນພິເສດ ແລະໄດ້ຮັບການຕ້ອນຮັບຢ່າງອົບອຸ່ນຈາກທ່ານພັນຄຳ ວິພາວັນ ກຳມະການກົມການເມືອງສູນກາງພັກປະຊາຊົນປະຕິວັດລາວ ຜູ້ປະຈຳການຄະນະເລຂາທິການສູນກາງພັກ ຮອງປະທານປະເທດ ແຫ່ງ ສປປ ລາວ, ທ່ານສິນລະວົງ ຄຸດໄພທູນ ກຳມະການກົມການເມືອງສູນກາງພັກ ເລຂາຄະນະພັກ ທັງເປັນເຈົ້າຄອງນະຄອນຫຼວງວຽງຈັນ, ທ່ານສອນໄຊ ສີພັນດອນ ກຳມະການກົມການເມືອງສູນກາງພັກ ຮອງນາຍົກລັດຖະມົນຕີ ແຫ່ງ ສປປ ລາວ ແລະຜູ້ນຳທ່ານອື່ນໆ. ຊາວໜຸ່ມລາວກໍໄດ້ມອບຊໍ່ດອກໄມ້ສົດໃຫ້ແກ່ທ່ານສີຈິ້ນຜິງ ແລະກອງກຽດຕິຍົດຢືນຢູ່ສອງຟາກທີ່ປູພົມແດງ.